CELEX: 62009CN0462
Language: da
Date: 2009-11-25 00:00:00
Title: Sag C-462/09: Anmodning om præjudiciel afgørelse indgivet af Hoge Raad der Nederlanden (Nederlandene) den 25. november 2009 — Stichting de Thuiskopie mod Mijndert van der Lee m.fl.

30.1.2010   
            
            
               DA
            
            
               Den Europæiske Unions Tidende
            
            
               C 24/38
            
         Anmodning om præjudiciel afgørelse indgivet af Hoge Raad der Nederlanden (Nederlandene) den 25. november 2009 — Stichting de Thuiskopie mod Mijndert van der Lee m.fl.
   (Sag C-462/09)
   2010/C 24/66
   Processprog: nederlandsk
   
      Den forelæggende ret
   
   Hoge Raad der Nederlanden
   
      Parter i hovedsagen
   
   
      Sagsøger: Stichting de Thuiskopie
   
      Sagsøgt: Mijndert van der Lee, Hananja van der Lee og Opus Supplies Deutschland GmbH
   
      Præjudicielle spørgsmål
   
   
               1)
            
            
               Afgiver direktiv 2001/29/EF (1), i særdeleshed dets artikel 5, stk. 2, litra b), og artikel 5, stk. 5, holdepunkter for besvarelsen af det spørgsmål, hvem der efter den nationale lovgivning må betragtes som skyldner for den i artikel 5, stk. 2, litra b), omhandlede »rimelige kompensation«? Hvis ja, hvilke?
            
         
               2)
            
            
               Såfremt der er tale om distancekøb, hvor køber er hjemmehørende i en anden medlemsstat end sælger, kræver direktivets artikel 5, stk. 5, da en så vid fortolkning af de nationale retsregler, at den i artikel 5, stk. 2, litra b), omhandlede »rimelige kompensation« ved distancekøbet skal erlægges af en kommercielt handlende skyldner herfor i mindst et af de i distancekøbet involverede lande?
            
         
      (1)  Europa-Parlamentets og Rådets direktiv 2001/29/EF af 22.5.2001 om harmonisering af visse aspekter af ophavsret og beslægtede rettigheder i informationssamfundet (EFT L 167, s. 10).